《雷陂劝耕作杂言》
宋代·刘敞

君不见江都宫，昔时何崔嵬。下临雷陂水，前踞吴王台。

台倾无馀级，水竭空尘埃。隋人已曾顾此长叹息，今世更为隋人哀。

乃知天地间，一盛亦一衰。但从伏羲已来三十馀万岁，未有书契胜言哉。

尧桀是非可两忘，我欲劝人辟草莱。种稻水一方，艺麻陵四颓。

爽鸠之乐非我有，聊独玩此田莓莓。未知百世间，更复谁当来。

且欲及閒从宾客，省耕访此时徘徊。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。